Bermeo Kluba

Bermeo Kluba Bermeoko futbol taldea da. 1950ean sortua egun Hirugarren mailan dabil.

Historia 
Club Bermeo 1950eko uztailaren 31 sortu zuten, Bermeoko antzinako futbol taldea Lagun Etxea 1936an desagertu zen eta.

1955ean lehendabizikoz eta 1990ean bigarrenez, Hirugarren Mailara igo zuen Bermeoko taldeak Juan Felipe Mintegiren eskuetan eta, 1993an, Bigarren B Mailara ere hark igo zuen; maila horretan zazpi urte eman zituen, eta lehenengo urtean Bermeo Futbol Taldea Bigarren B Mailako errebelazio taldea izan zen Espainian, bi hilabetez Don Balon aldizkariak saritua. Lorpenik handiena 1999an egin zuen, Espainiako futbol ligako bigarren mailara pasatzeko kanporaketak jokatzea lortu baitzuen. 2000. urtean Hirugarren mailara jaitsi zen, eta 2004an lurralde mailan jokatu zuen.

Gerora, Bizkaiko Futbol Federazioaren Ohorezko Mailan (Espainiako futbol ligako hirugarren maila baino beheragoko maila) jokatu zuen 2011-2012 denboraldiraino. Denboraldi horretan, igoerako kanporaketetan lortutako bigarren postuari eta Lemona Kirol Elkartea taldearen desagertzeari esker, Hirugarren mailan jokatzen du.

Uniformea 
 Lehenengoa: Zamarra gorria eta praka txuriak.
 Bigarrena: Zamarra urdina eta praka txuriak.

Futbol Zelaia 
Itxas Gane, 3.000 ikusleentzako tokia duena.

Datuak 
2023-24 denboraldia barne.
 Denboraldiak Lehenengo Mailan: 0
 Denboraldiak Bigarren Mailan: 0
 Denboraldiak Bigarren B Mailan: 7
 Denboraldiak Lehen maila RFEFn: 0
 Denboraldiak Bigarren maila RFEFn: 0
 Denboraldiak Hirugarren Mailan: 16
 Denboraldiak Hirugarren maila RFEFn: 0
 Emaitzarik onena: 2. (Bigarren B Maila, 98-99 denboraldia)

Ibilbidea 
 1950-1955: Bizkaiko Erregionalean
 1955-1957: Hirugarren Mailan
 1957-1990: Bizkaiko Erregionalean
 1990-1993: Hirugarren Mailan
 1993-2000: Bigarren B Mailan
 2000-2004: Hirugarren Mailan
 2004-2013: Bizkaiko Ohorezko Mailan
 2013-2019: Hirugarren Mailan
 2019- : Bizkaiko Ohorezko Mailan

Azken denboraldietako emaitzak

Kanpo estekak